***OPIS PREDMETU ZÁKAZKY „nákup drevín na jesennú výsadbu 2022“***

***špecifikácia***

***Kvalitatívne parametre stromov pre obstarávanie výsadbového materiálu v Trnave***

* 1. *Stromy musia byť dodané v súlade so špecifikáciou v zadaní pre verejné obstarávanie, musia mať charakteristické znaky rodu, druhu a kultivaru ako aj veľkostné parametre a dobrú kondíciu v 1. akostnej kvalite.*
  2. *Dreviny musia byť označené etiketou identifikujúcou celý názov vrátane latinského názvu.*
  3. *Akceptované sú stromy so zemným balom, v kontajneroch, airpotoch, pestovateľských taškách, len niektoré taxóny do určitých veľkostí ako voľnokorenné.*
  4. *Stromy do obvodu kmeňa 12 cm musia byť 2x presadzované, 12 – 20 cm najmenej 3x presádzané a nad 20 cm najmenej 4x presádzané. Obvod kmeňa stromu je meraný vo výške 1m nad koreňovým krčkom.*
  5. *Zemný bal musí byť zabezpečený jutovou tkaninou a drôteným košom (drôt bez povrchovej úpravy) pevne upevneným. Neprípustné sú deformácie koreňového balu a rozpadajúce sa zemné baly.*
  6. *Veľkosť zemného balu musí byť primeraná k celkovej výške stromu a obvodu kmeňa. Bal musí byť dostatočne prekorenený. Neprípustné sú prerezané korene s priemerom nad 3cm.*
  7. *Stromy nesmú byť pestované v rovnakom kontajneri dlhšie ako 2 roky.*
  8. *Veľkosť kontajnerov musí byť primeraná veľkosti a druhu stromu. Koreňový bal musí byť dostatočne prekorenený. Neprípustná je dodávka neprekorenených drevín alebo voľnokorenných  drevín  vysádzaných do kontajnerov tesne pred expedíciou.*
  9. *Koreňový systém voľnokorenných drevín (bez zeminy na koreňoch) musí byť primeraný veľkosti sadenice a počtu presádzaní, stavba a hustota musí zodpovedať taxónu a počtu presádzaní, musí byť zdravý, dobre vyvinutý s množstvom jemných  koreňov, korene nesmú byť polámané, rozdrvené alebo s veľkými odreninami. Zo stavby koreňového systému sa dá určiť počet presadení a včasnosť presadení.*
  10. *Neprípustné sú špirálovito skrútené korene u drevín pestovaných v kontajneroch.*
  11. *Kmene stromov nesmú vykazovať žiadne rany spôsobené nevhodným pestovateľským zásahom ani akékoľvek nezahojené poškodenie kmeňa a kostrových konárov.*
  12. *Kmene stromov od obvodu kmeňa 14-16 cm (merané 1 meter nad koreňovým krčkom) musia byť vysoké najmenej 250 cm,  väčšie podľa bližšie určenej špecifikácie.*
  13. *Koruna stromu musí tvarom a charakterom vetvenia zodpovedať deklarovanému rodu, druhu alebo kultivaru, ako aj veku a veľkosti stromu.*
  14. *Koruna stromu nesmie obsahovať viac ako jeden terminálny výhon, ktorý je priamym pokračovaním kmeňa  a nesmie byť poškodený. Výnimkou sú guľovité, rozložité a previslé kultivary. Koruna nesme mať vidlicovité vetvenie.*
  15. *Žiadny kostrový konár nesmie mať v mieste zrastu s terminálom väčší obvod ako terminálny výhon v tomto mieste.*
  16. *Koruna stromu od obvodu kmeňa 12 cm musí mať najmenej 5 kostrových (dvojročných) konárov.*
  17. *Stromy, dodávané v olistenom stave, nesmú vykazovať známky preschnutia.*
  18. *Stromy stĺpovitých odrôd zavetvené od zeme a solitérnych stromov musia obsahovať celkovú požadovanú výšku a dodatkovo tiež šírku, ak je požadovaná.*
  19. *Neprípustné je akékoľvek napadnutie drevín chorobami a škodcami.*
  20. *Odberateľ si vyhradzuje právo prehliadky a rezervácie ponúkaných stromov u dodávateľa pred realizáciou dodávky, prípadne vyžiadanie si fotografií od subdodávateľa.*
  21. *Odberateľ si vyhradzuje, v prípade oprávnených pochybností, právo pri preberaní dodávky náhodne podrobiť 1% (najmenej jeden kus) kontrole kvality koreňového systému i v prípade, že to bude znamenať zničenie dreviny. Odberateľ nie je povinný takúto drevinu zaplatiť.*
  22. *V bodoch, ktoré nie sú presne špecifikované je dodávateľ povinný sa v plnom rozsahu riadiť platnou STN 83 7016  a ČSN 46 4902.*
  23. *Rozumie sa, že dodávateľ predložením ponuky je uzrozumený a v plnom rozsahu súhlasí s vyššie uvedenými podmienkami.*